Diari Oficial de la Generalitat Valenciana


Sumari del DOGV 8081, del 11-07-2017 (2017/6280)

ACORD de 7 de juliol de 2017, del Consell pel qual s'autoritza una transferència de crèdits del capítol 7 al capítol 6 en el pressupost del programa 454.10, Promoció cultural, patrimoni artístic i museus, de la Conselleria d'Educació, Investigació, Cultura i Esport, per import de 325.000 euros, així com la supressió de tres línies de subvenció de concurrència competitiva del seu annex de transferències i subvencions de capital del programa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6280


Data del document
:   07-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2017, del Consell pel qual s'autoritza una transferència de crèdits del capítol 7 al capítol 6 en el pressupost del programa 454.10, Promoció cultural, patrimoni artístic i museus, de la Conselleria d'Educació, Investigació, Cultura i Esport, per import de 325.000 euros, així com la supressió de tres línies de subvenció de concurrència competitiva del seu annex de transferències i subvencions de capital del programa. [2017/6280]  
La Conselleria d'Educació, Investigació, Cultura i Esport planteja la necessitat d'incrementar la dotació del capítol 6, en el programa 454.10, Promoció cultural, patrimoni artístic i museus, per a dur a terme la rehabilitació, d'una banda del monestir de Santa Maria de la Murta dels segles XIV i XV i per una altra de determinats béns integradors del patrimoni històric i arqueològic civil i militar, en aplicació de la disposició addicional cinquena de la Llei 9/2017, de 7 d'abril, de la Generalitat, de modificació de la Llei 4/1998, del patrimoni cultural valencià. Al seu torn, en l'annex de transferències i subvencions de capital del programa, s'inclouen tres línies de subvenció de concurrència competitiva que, a causa de la dilació en l'establiment de les bases reguladores i de la seua convocatòria, no podran executar-se en aquest exercici, per la qual cosa proposa la seua supressió i transferir els 325.000 euros que sumen les seues dotacions a l'esmentat capítol 6.  
  
A aquest efecte i en virtut del que disposen els articles 20 i 23 de la Llei 14/2016, de pressupostos de la Generalitat per a 2017, a proposta del conseller d'Hisenda i Model Econòmic, el Consell, prèvia deliberació, en la reunió de 7 de juliol de 2017,  
  
  
ACORDA  
  
Primer  
Autoritzar una minoració de crèdit en l'aplicació 56.21.79.662.60.4 per import de 325.000 euros, per la supressió, en l'annex de transferències i subvencions de capital del programa 454.10, Promoció Cultural, Patrimoni Artístic i Museus, de les línies de subvenció de concurrència competitiva, i finançades amb fons propis, que es detallen a continuació:  
  
  
Codi Denominació Dotació anterior Modificació Dotació actual  
S8225 Ajudes als béns declarats patrimoni mundial o   
de la humanitat per la UNESCO. 125.000,00 € 125.000,00 0,00  
S8226 Ajudes a plans   
generals de recerca arqueològica i paleontològica 100.000,00 € 100.000,00 0,00  
S8229 Ajudes per a la recuperació del patrimoni cultural de la memòria històrica 100.000,00 € 100.000,00 0,00  
Total -325.000,00   
  
  
Segon  
Autoritzar un augment de crèdit en l'aplicació 61.84.90.618.82.4 per import de 325.000 euros.  
  
València, 7 de juliol de 2017  
  
La consellera secretària,  
MÓNICA OLTRA JARQUE